Marko Putkonen

Marko Putkonen (s. 18. lokakuuta 1947 Helsinki) on suomalainen oopperalaulaja, äänialaltaan basso.

Putkonen tuli tunnetuksi romanimusiikkiin erikoistuneen Hortto Kaalon laulajana. Hän on vuonna 1969 perustetun yhtyeen perustajajäsen.Hortto Kaalo -yhtyeen kotisivut 1980-luvulla hän aloitti uransa oopperalaulajana. Hän on opiskellut laulua Sibelius-Akatemian oopperakoulutuksessa (1982–1984), Zürichin oopperan oopperastudiossa (1984–1985) ja Zürichin musiikkikorkeakoulussa (1985–1986) sekä ollut kiinnitettynä Zürichin oopperaan (1985–1986) ja Suomen Kansallisoopperan solistikuntaan (1986–2002).Marko Putkosen esittely Suomen Kansallisoopperan verkkosivuilla (Internet Archive)  

Putkonen on koonnut nuottikirjan Kauneimmat kaaleenlaulut, joka julkaistiin vuonna 2004http://www.tmp-production.fi/nuottikirja.htm. Myös samanniminen musiikkialbumi julkaistiin.http://www.tmp-production.fi/kaaleenlaulut_levy.htm 

Vuonna 1984 Putkonen esitti Simana Arhippaista  Kalle Holmbergin ohjaamassa Punainen viiva -oopperan televisioversiossa. Vuonna 1989 hän ääninäytteli Gaattoria animaatioelokuvan Kaikenkarvainen Charlie suomenkielisessä versiossa.

Putkosen puoliso on toimittaja ja teatteriohjaaja Tuovi Putkonen. Heillä on kolme lasta: poika Janus ja tyttäret Esma ja Krista.Tietoa tilasta Esman Ratsastuskeskus (Internet Archive). Viitattu 26.3.2023.

 Lähteet 

Luokka:Suomalaiset oopperalaulajat
Luokka:Suomalaiset bassot
Luokka:Vuonna 1947 syntyneet
Luokka:Elävät henkilöt